text: I hekal o saadihayay ko fodawan kinaira a kitakit ko South Africa, kadadoedo o saka lima i hekal to cikinairaay no kitakit[381]. O kinaira a fodawan no South Africa ira to ko 70 kaadihay no fodawan, o polong no kinaira o kalitosaay no Africa safaniyot ka adihay[45][381]. O kinaira no fodawan i South Africa ira ko tada’ekim, chromium, adicawcaway fokeloh, platinum, laloma’ no nia platinum ira ko ’ekim, fluorspar, chromium ko laloma’ o sakacecay i hekal, o tada’ekim, vanadium, manganese, zirconium o saka tosa, o titanium saka sepat, phosphate, uranium, lead, antimony saka lima, o sikitang, zinc saka folo, copper (tangloy) saka siwa[381]. Oya adicawcaway fokeloh kinaira i hakal ira ko 9%[381]. O roma, o mana’angay i sera no South Africa salongan pisa’osi ira ko 10 walwalan cikeng ko sasasimalen[382][383].